stanford-oval/wikipedia huggingface dataset:
Ranskan avoin tennisturnaus 2018 – naisten kaksinpeli
Kaavio > Kaavion alaosa > Lohko 8

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. kierros | 1. kierros | 1. kierros | 1. kierros | 1. kierros |   |   | 2. kierros | 2. kierros | 2. kierros | 2. kierros | 2. kierros |   |   | 3. kierros | 3. kierros | 3. kierros | 3. kierros | 3. kierros |   |   | 4. kierros | 4. kierros | 4. kierros | 4. kierros | 4. kierros |

| 14 |   D Kasatkina | 6 | 6 |  |   |  |  |  |  |  |  |  |  |  |  |  |  |  |  |  |  |  |  |  |  |
|   |   K Kanepi | 4 | 1 |  |   |   | 14 |   D Kasatkina | 6 | 6 |  |   |  |  |  |  |  |  |  |  |  |  |  |  |  |
|   |   T Maria | 61 | 4 |  |   |   |   |   K Flipkens | 3 | 3 |  |   |  |  |  |  |  |  |  |  |  |  |  |  |  |
|   |   K Flipkens | 77 | 6 |  |   |   |   |   |   |   |   |   |   | 14 |   D Kasatkina | 6 | 1 | 6 |   |  |  |  |  |  |  |
| PR |   M Minella | 65 | 2 |  |   |   |   |   |   |   |   |   |   |   |   M Sákkari | 1 | 6 | 3 |   |  |  |  |  |  |  |
|   |   M Sákkari | 77 | 6 |  |   |   |   |   M Sákkari | 7 | 6 |  |   |  |  |  |  |  |  |   |  |  |  |  |  |  |
|   |   A Konjuh | 0 | 1 |  |   |   | 23 |   C Suárez Navarro | 5 | 3 |  |   |  |  |  |  |  |  |   |  |  |  |  |  |  |
| 23 |   C Suárez Navarro | 6 | 6 |  |   |   |   |   |   |   |   |   |   |   |   |   |   |   |   |   | 14 |   D Kasatkina | 77 | 6 |  |
| 32 |   A Cornet | 2 | 6 | 6 |   |   |   |   |   |   |   |   |   |   |   |   |   |   |   |   | 2 |   C Wozniacki | 65 | 3 |  |
|   |   S Errani | 6 | 2 | 3 |   |   | 32 |   A Cornet | 77 | 4 | 2 |   |  |  |  |  |  |  |   |  |  |  |  |  |  |
| WC |   C Paquet | 6 | 64 | 2 |   |   | WC |   P Parmentier | 62 | 6 | 6 |   |  |  |  |  |  |  |   |  |  |  |  |  |  |
| WC |   P Parmentier | 3 | 77 | 6 |   |   |   |   |   |   |   |   |   | WC |   P Parmentier | 0 | 3 |  |   |  |  |  |  |  |  |
| LL |   D Jakupović | 3 | 4 |  |   |   |   |   |   |   |   |   |   | 2 |   C Wozniacki | 6 | 6 |  |   |  |  |  |  |  |  |
| Q |   G García Pérez | 6 | 6 |  |   |   | Q |   G García Pérez | 1 | 0 |  |   |  |  |  |  |  |  |  |  |  |  |  |  |  |
|   |   D Collins | 62 | 1 |  |   |   | 2 |   C Wozniacki | 6 | 6 |  |   |  |  |  |  |  |  |  |  |  |  |  |  |  |
| 2 |   C Wozniacki | 77 | 6 |  |   |  |  |  |  |  |  |  |  |  |  |  |  |  |  |  |  |  |  |  |  |
Ry Cooder

Ry Cooder soittamassa slide-kitaraa vuonna 2009.
Ryland Peter ”Ry” Cooder (s. 15. maaliskuuta 1947 Los Angeles) on Grammy-palkittu yhdysvaltalainen kitaristi, laulaja, tuottaja, sessiomuusikko ja säveltäjä. Hän on yksi aikansa suurimmista kitaristeista sekä slide-kitaran taitajista ja tuli vuonna 2003 sijoitetuksi kahdeksanneksi Rolling Stone -lehden 100 Greatest Guitarists of All Time -listauksessa.
Cooder on tehnyt yhteistyötä muun muassa Rolling Stonesin, Captain Beefheartin, Taj Mahalin ja Van Morrisonin kanssa. Hän on nyttemmin tullut tunnetuksi työstään kansanmusiikin alalla ja tehnyt siten kansainvälistä mainetta saavuttanutta yhteistyötä muun muassa kuubalaisen Buena Vista Social Clubin kanssa. Hän aloitti menestyksekkään soolouran 1970-luvulla, mikä jatkui aina vuoteen 1987 saakka, jolloin ilmestyi levy Get Rhythm. Seuraavana vuonna Cooder yhtyeineen esiintyi Seinäjoen Provinssirockissa.
2000-luvun puolella Cooder on julkaissut Kalifornia-aiheisen levytrilogian, jonka aloitti 1950-luvulla hävitetystä meksikolaiskylästä L.A:ssa kertova albumi Chávez Ravine (2005), joka oli myös Grammy-ehdokkaana. Trilogian toinen osa on levy nimeltä My name is Buddy (2007) ja kolmas I, Flathead (2008). Ensimmäisen Grammyn Cooder sai piirrettyyn lastenelokuvaan Pecos Bill (1988) tehdystä soundtrackista, jossa kertojana toimi näyttelijä Robin Williams. Hänet nähtiin vuoden 1999 dokumenttielokuvassa Buena Vista Social Club.
Cooder tunnetaan myös elokuvamusiikin säveltäjänä. Hänen tunnetuimpiin töihinsä tällä alalla lukeutuu Paris, Texas (1984). Cooderilla oli lyhyehkö hiljainen kausi Get Rhythm (1987) -levyn jälkeen. Levyn joka jäi tähän mennessä viimeiseksi pääosin cover-kappaleita sisältäneeksi studiolevyksi.
Cooderin yhteistyökumppanina live-esiintymisissä on ollut muun muassa Little Village (1990-luvun alussa) yhtyeen jäsen englantilainen Nick Lowe. Cooderin poika Joachim on soittanut rumpuja ja perkussioita jo 1990-luvun alkupuolelta lähtien isänsä kanssa korvaten paljolti Cooderin tätä ennen käyttämän rumpalivirtuoosin Jim Keltnerin.
Diskografia

Performance (1970) (Ei ole varsinaisesti Ry Cooderin levy)
Rising Sons featuring Taj Mahal and Ry Cooder  (nauhoitettu 1965/66, julkaistu 1992)
Ry Cooder (joulukuu 1970)
Into the Purple Valley (helmikuu 1972)
Boomer's Story (marraskuu 1972)
Paradise and Lunch (toukokuu 1974)
Chicken Skin Music (1976)
Showtime (elokuu 1977)
Jazz (kesäkuu 1978)
Bop Till You Drop (elokuu 1979)
The Long Riders (kesäkuu 1980) sisältää musiikkia elokuvasta Lainsuojattomat
Borderline (lokakuu 1980)
The Slide Area (huhtikuu 1982)
Paris, Texas (helmikuu 1985)
Music from Alamo Bay (elokuu 1985)
Blue City (heinäkuu 1986)
Crossroads (heinäkuu 1986)
Why Don't You Try Me Tonight (1986)
Get Rhythm (joulukuu 1987)
Pecos Bill (1988)
Johnny Handsome (lokakuu 1989)
Little Village (1992)
Trespass (tammikuu 1993)
A Meeting By The River (1993) (VM Bhattin kanssa)
Geronimo, An American Legend (1993)
King Cake Party (1994) (The Zydeco Party Bandin kanssa)
Talking Timbuktu (1994) (Ali Farka Tourén kanssa)
Music by Ry Cooder  (1995)
Buena Vista Social Club (syyskuu 1997)
The End of Violence (1997)
Mambo Sinuendo (tammikuu 2003) (Manuel Galbánin kanssa)
Chávez Ravine  (toukokuu 2005)
My Name Is Buddy (Nonesuch Records, 2007)
I, Flathead (kesäkuu 2008)
The Ry Cooder Anthology: The UFO Has Landed (lokakuu 2008)
Pull Up Some Dust and Sit Down (elokuu 2011)
Election Special (elokuu 2012) Kappale 10 Commandments On Vietnam on vain Nonesuchin julkaisemalla promolevyllä
Live in San Francisco Live (2011) (Corridos Famosos & La Banda Juvenil) (syyskuu 2013)
The Prodigal Son (toukokuu 2018)
Diskografia > Kokoelma-albumit

Why Don't You Try Me Tonight? (1986)
River Rescue - Very Best of (1994)
Music by Ry Cooder (1995) (Kokoelma elokuvamusiikkia, mukana muutamia ennen julkaisemattomia kappaleita, kuten teemamusiikki elokuvaan "Southern Comfort", suom. "Raivoisa ajojahti").
The Ry Cooder Anthology. The Ufo Has Landed (2008).
Diskografia > Muiden levyillä

Aaron Neville – Warm Your Heart (1991)
Rättvik

| Rättvik |
| --- | --- |
 Rättvikin kirkko.
 Rättvik
 Koordinaatit: 60°53′9″N, 15°7′8″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Rättvikin kunta
Pinta-ala:  
 – Maa:  8,34 km²
Väkiluku:  4 686
 – Väestötiheys:  561,9 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Rättvikin taajama vuoden 1990 rajauksen mukaan.
Rättvik on samannimisen Rättvikin kunnan keskustaajama. Se sijaitsee Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 4 686 asukasta.
Väestönkehitys

| Rättvikin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 140 | 3 140 |
| 1965 | 1965 |    | 3 616 | 3 616 |
| 1970 | 1970 |    | 3 918 | 3 918 |
| 1975 | 1975 |    | 4 087 | 4 087 |
| 1980 | 1980 |    | 4 194 | 4 194 |
| 1990 | 1990 |    | 4 155 | 4 155 |
| 1995 | 1995 |    | 4 718 | 4 718 |
| 2000 | 2000 |    | 4 526 | 4 526 |
| 2005 | 2005 |    | 4 588 | 4 588 |
| 2010 | 2010 |    | 4 686 | 4 686 |
Lähde: Statistiska centralbyrån (SCB). Rättvik kasvoi yhteen Söderåsin kanssa vuonna 1995.
Aiheesta muualla

Wikimedia Commonsissa on kuvia tai muita tiedostoja aiheesta .
Taalainmaan läänin kuntien keskustaajamat
Saana

Saana tarkoittaa seuraavia asioita:
Saana, naisen nimi
Saana, tunturi Kilpisjärvellä
Saana, laulaja Sari Matalan taiteilijanimi
Saana, saunakompleksi ja matkailukeskus Kuopion Haapaniemen kaupunginosassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saana”, voi hakea sivunnimihaulla, laajalla sivunnimihaulla tai tekstihaulla.
SAG-AFTRA

| SAG-AFTRA |
| --- | --- |
 Screen Actors Guild – American Federation of Television and Radio Artists 

 SAG-AFTRA:n pääkonttori vuonna 2015.
Perustettu:  2012
Tyyppi:  ammattiliitto
Päämaja:  Los Angeles, Kalifornia, Yhdysvallat
Toiminta-alue:  Yhdysvallat
Jäsenet:  160 000
Viralliset kielet:  englanti
Puheenjohtaja:  Fran Drescher
Aiheesta muualla
Sivusto
Infobox OKNimi-testi OK: 
SAG-AFTRA (engl. Screen Actors Guild – American Federation of Television and Radio Artists) on yhdysvaltalainen ammattiliitto, joka edustaa näyttelijöitä ja radioesiintyjiä. Vuonna 2023 liitossa oli 160 000 jäsentä. SAG-AFTRA perustettiin vuonna 2012, kun Screen Actors Guild (SAG) ja American Federation of Television and Radio Artists (AFTRA) yhdistyivät. Vuodesta 2021 lähtien liiton puheenjohtaja on ollut Fran Drescher. SAG-AFTRA:n pääkonttori sijaitsee Los Angelesissa, Kaliforniassa.
Puheenjohtajat

2012–2013 Ken Howard ja Roberta Reardon
2013–2016 Ken Howard
2016–2021 Gabrielle Carteris
2021–nykyhetki Fran Drescher
Aiheesta muualla

Kuvia tai muita tiedostoja aiheesta SAG-AFTRA Wikimedia Commonsissa
SAG-AFTRA:n kotisivut
Saganaki

| Saganaki |
| --- | --- |
 Saganakia.
Alkuperä
Alkuperämaa:  Kreikka
Tiedot
Ruokalaji:  alkuruoka
Tyyppi:  paistettu juusto
Pääainesosat:  juusto
Saganaki (kreik. σαγανάκι, saganáki) on kreikkalaiseen keittiöön kuuluva ruokalaji, paistettu juusto. Saganakijuusto voi olla esimerkiksi feta, halloumi, kasseri, kefalotyri, graviera, kefalograviera tai joku paikallinen kyläjuusto.
Feta saganaki.
Saganaki-juusto paistetaan oliiviöljyssä, tai voidaan nykyisin myös liekittää. Saganaki on tyypillinen meze eli pieni alkuruoka.
Aiheesta muualla

Kuvia tai muita tiedostoja aiheesta Saganaki Wikimedia Commonsissa
Saan olla lapsi Jumalani

Oon lapsi Isän, Jumalani on O.H. Jussilan laulu, jonka hän oli perimätiedon mukaan sepittänyt vuonna 1915 Kuivaniemen pappilan mankelia pyörittäessään. Siionin laulut -kokoelmaan (nyk. nro 216) Jussila otti laulun jo seuraavana vuonna. Laulu löytyy myös Siionin matkalauluista numerolla 156.
Laulun sävelmän on tehnyt Mikael Nyberg vuonna 1920. Sävelmä on tuttu herännäisvirrestä (Virsikirja 1986 nro 631) Oi, Herra, jos mä matkamies maan.
Laulu löytyy myös ruotsiksi sanoilla Ett saligt barn till Gud jag nu är (Sions Sånger nro 151) sekä englanniksi A child of God the Father am I (SHZ nro 550, HSZ nro 411).
San Cristóbal de La Laguna

| San Cristóbal de La Laguna |
| --- | --- |

 lippu:  vaakuna
 San Cristóbal de La Laguna
 Koordinaatit: 28°29′N, 16°19′W 
Valtio:   Espanja
Itsehallintoalue:   Kanariansaaret
Maakunta:   Santa Cruz de Tenerife
Saari:   Teneriffa
Perustettu:  1496
Hallinto:  
 – Pormestari:  José Alberto Díaz Domínguez
Pinta-ala:  
 – Kokonaispinta-ala:  102,06 km²
Korkeus:  550 m
Väkiluku (2017):  153 655
 – Väestötiheys:  1 500 as./km²
Aikavyöhyke:  UTC+0
 – Kesäaika:  UTC+1
 
 www.aytolalaguna.com 
Infobox OKVirheellinen NIMI-arvo: 
San Cristóbal de La Laguna eli lyhyemmin La Laguna on kaupunki Teneriffan itäosassa. Se oli Kanariansaarten pääkaupunkina vuoteen 1723 asti, jonka jälkeen pääkaupunkioikeudet sai läheinen Santa Cruz de Tenerife.
Kaupungissa on kaksi keskusta: yläkaupunki alkuperäisellä perustamispaikalla laguunin rannalla, ja huolellisesti ruutukaavaan suunniteltu alakaupunki. 
La Lagunan väkiluku oli 153 655 vuonna 2017. Se on Teneriffan saaren toiseksi suurin kaupunki. Kaupungin perusti vuonna 1496 Fernández de Lugo, joka oli Teneriffan valloittaja.
Kaupungin vanhimpiin kirkkoihin kuuluu Iglesia de la Concepción 1500-luvulta, myös San Cristóbal de La Lagunan katedraali sijaitsee kaupungissa. La Lagunan historiallinen keskusta liitettiin Unescon maailmanperintöluetteloon vuonna 1999. Sen suojelluista rakennuksista 361 on peräisin 1500–1700-luvuilta ja edustaa mudéjar-arkkitehtuuria. Noin sata suojeltua rakennusta on 1800-luvulta ja 170 on 1900-luvun alkupuolelta. La Laguna oli ensimmäisiä linnoittamattomia Espanjan siirtomaakaupunkeja, ja monia sen piirteitä toistettiin Amerikkaan rakennetuissa kaupungeissa.
La Lagunassa on myös yliopisto, joka vuonna 1792 perustettuna on Kanariansaarten vanhin yliopisto.
Teiden astrofysiikan observatorio sijaitsee La Lagunan kaupungissa.
Räsä

| Räsä |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Jaala)
Koordinaatit:  61°15′58″N, 26°30′45″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskujoki:  Kanava Kaitooseen 
Järvinumero:  14.177.1.009
Mittaustietoja
Pinnankorkeus:  99,5 m  
Pituus:  1 km  
Leveys:  560 m  
Rantaviiva:  2,899 km  
Pinta-ala:  27,235 ha  
Saaria:  ei saaria 
 fiRäsä 
Räsä Räsäjärvi on Kymenlaaksossa Kouvolan Jaalassa, Ahveniston ja Paljakan välissä sijaitseva järvi.
Maantietoa

Järven pinta-ala on 27 hehtaaria, se on 1,0 kilometriä pitkä ja 550 metriä leveä. Järvellä ei ole kartan mukaan saaria.  Sen rantaviivan pituus on 2,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Järven vedenpinnan korkeus on 99,5 metriä mpy.
Sammy Angott

| Sammy Angott |
| --- | --- |

Henkilötiedot
Koko nimi:  Samuel Engotti
Syntynyt: 17. tammikuuta 1915 Washington, Pennsylvania
Kansalaisuus:   Yhdysvallat
Nyrkkeilijä
Lempinimi:  -
Pituus:  173  cm
Painoluokka:  kevytsarja
Kätisyys:  oikeakätinen
Ammattilaistilastot
Ottelut:  135
Voitot:  99
– tyrmäysvoitot:  23
Tappiot:  28
Ratkaisemattomat:  8
Sammy Angott, syntyjään Samuel Engotti (17. tammikuuta 1915 Washington, Pennsylvania – 22. lokakuuta 1980) oli italialaisperäinen yhdysvaltalainen nyrkkeilijä ja kevyen sarjan maailmanmestari. Hän asusti Ohion suurimmassa kaupungissa Clevelandissa.
Angottia pidettiin älyllisenä nyrkkeilijänä, joka sitoi vastustajan antaakseen iskun. Tästä hänelle tuli lempinimi "The Clutch".
Angott tunnustettiin NBA:ssa kevyen sarjan maailmanmestariksi 3. toukokuuta 1940, jolloin hän kukisti pistein Davey Dayn 15-eräisessä ottelussa. Samana vuonna Angott otteli kaksi ei-titteliottelua tulevia maailmanmestareita vastaan: hän hävisi 10-eräisen kamppailun pisteillä Fritzie Zivicille, mutta voitti ottelun Bob Montgomerya vastaan. Toukokuussa 1941 hän voitti nouevan tähden Lenny Mancinin (Ray Mancinin isä), mutta kärsi heinäkuussa tappion nuorelle Sugar Ray Robinsonille.
Joulukuussa 1941 Angott otteli kiistattomana maailmanmestarina pidettyä Lew Jenkinsiä vastaan kevytsarjan maailmanmestaruudesta ja voitti täydet 15 erää kestäneen ottelun kaikin tuomariäänin. Hän puolusti mestaruuttaan vain kerran, toukokuussa 1941 Allie Stolzia vastaan tuomarien hajaäänipäätökseen hänen hyväkseen tuomitussa ottelussa. Samana vuonna hän kohtasi myös Montgomeryn, jonka voitti, sekä Robinsonin, jolle jälleen kerran kärsi tappion.
Angott oli marraskuussa ilmoittanut lopettavansa nyrkkeilyn, mutta palasi kehään vain neljä kuukautta myöhemmin ja voitti hallitsevan höyhensarjan maailmanmestarin Willie Pepin. Lokakuussa 1943 hän voitti jälleen NBA:n kevytsarjan maailmanmestaruustittelin ottelussa Slugger Whiteä vastaan. Hän kuitenkin menetti mestaruutensa heti ensimmäisessä puolustusottelussaan seuraavan vuoden maaliskuussa meksikolaiselle Juan Zuritalle.
Angott jatkoi uraansa pitkän aikaa välisarjalaisena ja pääsi maailman ranking-listoille kymmenen parhaan joukkoon, mutta ei enää päässyt iskemään maailmanmestaruustittelistä. Hän kuitenkin kävi kovatasoisia otteluita useita kevytsarjan nimiä vastaan vuosina 1944–1946, mutta kärsi lukuisia tappioita, muun muassa kahdesti Ike Williamsille, Robinsonille ja Beau Jackille, mikä oli hänen ainoa tyrmäystappoionsa. Williamsin hän sittemmin voitti kuudennen erän tyrmäyksellä syyskuussa 1945.
Angott jatkoi uraansa aina elokuuhun 1950 saakka, tosin kaukana maailman huipputasosta.
Aiheesta muualla

Boxrec-tiedosto
Angott International Boxing Hall of Famessa (Arkistoitu – Internet Archive)
Sammy Baugh

Sammy Baugh.
Samuel Adrian "Sammy" Baugh (17. maaliskuuta 1914 – 17. joulukuuta 2008) oli yhdysvaltalainen amerikkalaisen jalkapallon pelaaja ja näyttelijä.
Baugh syntyi ja kasvoi Teksasissa, jossa hän opiskeli Texas Christian Universityssa. Hän loi ammattilaisuransa Washington Redskinsissä (1937–1952) ja työskenteli vielä 1960-luvulla valmentajana. Lempinimensä ”Slingin’ Sammy Baugh” hän ansaitsi pelinrakentajana jo 1930-luvulla, jolloin Washington Redskinsin hyökkäys oli aikansa edelläkävijä korostaessaan heittopeliä tavanomaisen juoksupelin sijaan. Baughin muut pelipaikat olivat potkaisija ja puolustuksen takamies. Baughin nimissä on edelleen eräs NFL:n ennätyksistä: paras lentopotkujen nettokeskiarvo kaudessa (51,4 jaardia vuodelta 1940).
Baugh kuuluu sekä Pro Football Hall of Fameen että College Football Hall of Fameen. Hän esiintyi merkittävissä rooleissa elokuvissa, kuten King of the Texas Rangersissa (1941).
Aiheesta muualla

Kuvia tai muita tiedostoja aiheesta Sammy Baugh Wikimedia Commonsissa
Sammy Baugh Pro Football Hall of Famen verkkosivuilla. (englanniksi)
San Cristóbal de La Lagunan katedraali

San Cristóbal de La Lagunan katedraali
San Cristóbal de La Lagunan katedraali (esp. Catedral de San Cristóbal de La Laguna) on roomalaiskatolinen katedraali. Se sijaitsee San Cristóbal de La Lagunan kaupungissa Teneriffalla Kanariansaarilla. Kaupunki on Unescon maailmanperintökohde.
Kirkon rakentaminen alkoi 1511. Se on kolmelaivainen mudéjar-tyylin rakennus. Torni lisättiin 1600-luvulla. Seurakuntakirkosta tuli myöhemmin katedraali, kun Teneriffasta muodostettiin oma hiippakuntansa. Katedraali valmistui vuonna 1915.
Aiheesta muualla

Kuvia tai muita tiedostoja aiheesta San Cristóbal de La Lagunan katedraali Wikimedia Commonsissa
San Cristóbal de La Lagunan hiippakunta (Arkistoitu – Internet Archive)
Satakunnan laivasto

Satakunnan laivasto talvehtimassa talvella 1917 Mustanlahden satamassa Tampereella
Satakunnan laivasto (ven. Сатакундская флотилия, Satakundskaja flotilija) oli Venäjän keisarillisen laivaston yksikkö, joka operoi Näsijärvellä keväästä 1916 talveen 1917. Yksikön nimen tarkka käännös olisi Satakunnan lippue, jota ei kuitenkaan ole perinteisesti käytetty.
Laivue perustettiin keväällä 1916, jolloin venäläinen sotilaskomissio pakko-otti Näsijärvellä linjaliikenteessä olleet matkustajalaivat Tarjanteen, Kurun ja Pohjolan sekä hinaajat Muroleen ja Näsijärven Venäjän laivaston käyttöön. Lisäksi käyttöön otettiin moottoriveneitä. Laivoissa oli suomalainen miehistö, jota komensi venäläisen päällikön alaisena aluksen suomalainen kapteeni. Matkustajalaivoihin oli asennettu 75 mm laivatykit, joita käyttivät venäläiset matruusit. Laivueen komentajana toimi 2. luokan kapteeni Sablin lippulaivanaan Tarjanne. Venäläisen miehistön kokonaislukumäärä oli noin sata miestä. Nämä oli majoitettu rannalla olleeseen tavaramakasiiniin.
Laivasto ei joutunut olemassaolonsa aikana taistelutoimiin. Matkustajalaivoja ei ollut suunniteltu toimimaan tykkien alustoina, joten niiden rakenteita ei haluttu rasittaa tykkejä käyttämällä. Sen sijaan harjoiteltiin joukkojen kuljetuksia Näsijärvellä. Mahdollisen saksalaisen maihinnousun sattuessa Satakunnan laivue olisi todennäköisesti estänyt saksalaisia käyttämästä Näsijärveä ja kyennyt huoltamaan ja siirtämään joukkoja tämän sata kilometriä pitkän järven alueella.
Keväällä 1917 laivue lamautui maaliskuun vallankumouksen romuttaessa Venäjän armeijan ja laivaston kurin. Purjehduskaudella 1917 laivue ei toiminut mainittavasti ja se siirtyi pois Tampereelta lokakuussa 1917. Matkustajalaivojen tykit jäivät aluksiin, ja niitä käytettiin talvella 1918 Suomen sisällissodassa ensin punaisten, sitten valkoisten puolella.
Aiheesta muualla

Suuriruhtinas Kiril tarkastuskäynnillä Satakunnan laivastossa 8.10.1916, Museokeskus Vapriikki  (Finna)
Pohjola ja Tarjanne Satakunnan laivaston palveluksessa 1916 Tampereen Mustanlahden satamassa Museokeskus Vapriikki  (Finna)
Venäjän laivaston autoja Mustanlahden satamassa 1916 Museokeskus Vapriikki  (Finna)
Venäjän laivaston kuormastoa Mustanlahden satamassa 1916 Museokeskus Vapriikki  (Finna)
Saeid Marouf

| Mitalit | Mitalit | Mitalit |  |
| --- | --- | --- | --- |
|  Saeid Marouf |  Saeid Marouf |  Saeid Marouf |  |
Maa:  Iran
Miesten lentopallo
| Aasian kisat  | Aasian kisat  | Aasian kisat  |  |
|  Kultaa | Incheon 2014 |  |  |
|  Hopeaa | Kanton 2010 |  |  |
| Aasian-mestaruuskilpailut   | Aasian-mestaruuskilpailut   | Aasian-mestaruuskilpailut   |  |
|  Kultaa | Dubai 2013 |  |  |
|  Hopeaa | Manila 2009 |  |  |
Mir Saeid Marouf Lakrani (pers. ‏میر سعید معروف لكرانی‎‎, s. 20. lokakuuta 1985 Urmia) on iranilainen lentopalloilija, joka edustaa Venäjän lentopallon superliigassa pelaavaa VK Zenit-Kazania. Pelipaikaltaan 189 senttimetriä pitkä Marouf on passari. Hän on myös Iranin lentopallomaajoukkueen kapteeni.
Maroufin iskulyönti ylettyy parhaimmillaan 332 senttimetrin korkeuteen ja blokki 320 senttimetrin korkeuteen.
Ura > Seurajoukkueura

Marouf pelasi vuoteen 2014 asti Iranissa, jossa hän edusti kahdeksaa eri seuraa. Hän saavutti kolmesti Iranin superliigan voiton sekä kahdesti Aasian mestaruuden. Joulukuussa 2014 Marouf siirtyi Venäjän superliigan VK Zenit-Kazaniin arviolta yli miljoonan dollarin sopimuksella. Zenitissä hän voitti vuonna 2015 mestareiden liigan ja Venäjän mestaruuden.
Ura > Maajoukkueura

Iranin lentopallomaajoukkueen kanssa Marouf on voittanut Aasian mestaruuden vuonna 2013 sekä Aasian-mestaruushopeaa vuodelta 2009. Aasian kisoista hän on saavuttanut kultaa vuodelta 2014 ja hopeaa vuodelta 2010. Hän on ollut mukana myös vuosien 2010 ja 2014 MM-kilpailuissa. Vuonna 2014 hänet valittiin maailmanliigan parhaaksi passariksi. Marouf toimii nykyisin myös maajoukkueen kapteenina.
Aiheesta muualla

Kuvia tai muita tiedostoja aiheesta Saeid Marouf Wikimedia Commonsissa
Saori Arimachi

| Henkilötiedot |
| --- | --- | --- |
Koko nimi: Saori Arimachi
Syntymäaika: 12. heinäkuuta 1988 (ikä 36)
Syntymäpaikka: Fukui, Japani
Kansalaisuus:  Japani
Pelipaikka: Hyökkääjä
Pituus: 160 cm
Seurat
| Vuodet | Seura | O (M) |
| 2007 2008–2014 2015– | Ohara Gakuen JaSRA Okayama Yunogo Belle Mynavi Vegalta Sendai | 15 (5) 132 (32) 60 (11) |
Maajoukkue
| 2013–2016 | Japani | 6 (0) |
 Seurajoukkueuran tilastot kattavat vain kansalliset sarjat.
Saori Arimachi (jap. 有町 紗央里, Arimachi Saori; s. 12. heinäkuuta 1988 Fukui) on japanilainen jalkapalloilija.
Jalkapallomaajoukkue

Arimachi debytoi Japanin maajoukkueessa syyskuussa 2013. Hän on pelannut kuusi maaottelua.
Aiheesta muualla

Soccerway
Ruostevuoristokardinaali

| Ruostevuoristokardinaali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Vuoristokardinaalit Dubusia
Laji::  rufiventris
Kaksiosainen nimi
 Dubusia rufiventris  (D'Orbigny & Lafresnaye, 1837) 
Katso myös
   Ruostevuoristokardinaali Wikispeciesissä   Ruostevuoristokardinaali Commonsissa 
Infobox OKNimi-testi OKIUCN-testi OK: 
Ruostevuoristokardinaali  (Dubusia rufiventris) eli aiemmalta nimeltään ruostevatsakardinaali on tangarojen heimoon kuuluva varpuslintu.
Levinneisyys

Ruostevuoristokardinaalia tavataan Argentiinassa ja Boliviassa. Laji on luokiteltu silmälläpidettäväksi, koska sen kanta on pieni ja vähenemässä.
Elinympäristö

Ruostevuoristokardinaali elää pensaikkoalueilla ja avoimilla alueilla, joilla on myös pensaikoita, leppiä tai Polylepis-suvun puita. Lajin elinympäristöt sijaitsevat 2 500–4 000 metrin korkeudella merenpinnasta.